Na temelju članka 20. i 35. stavka 1. podstavka 4. Zakona o predškolskom odgoju i obrazovanju ("Narodne novine" broj 10/97, 107/07 i  94/13), članka 4. stavka 2.  Pravilnika o uvjetima i načinu ostvarivanja prednosti pri upisu djece u Dječji vrtić "Pčelica" Molve (KLASA: 601-01/19-01/1 od 22. ožujka 2019. godine) i članka  50. Statuta Dječjeg vrtića "Pčelica" Molve (KLASA: 012-03/13-01/01, URBROJ: 2137-70-13-5 od 30. listopada 2013. godine,  KLASA: 012-03/14-01/01, URBROJ: 2137-70-14-5 od 19. svibnja 2014. godine i KLASA:012-03/14-01/02, URBROJ: 2137-70-14-4 od 23. prosinca 2014. godine) Upravno vijeće Dječjeg vrtića "Pčelica" Molve na 12. sjednici održanoj 17. lipnja 2019. godine donijelo je
O D L U K U

o upisu djece u Dječji vrtić "Pčelica" Molve za  ped. god.  2019./2020. 

Članak 1.

U Dječji vrtić "Pčelica" Molve za pedagošku godinu 2019./2020. upisat će se 20-ero djece i to: 5-ero djece u jaslice, 6-ero djece u mlađu mješovitu vrtićku, 1 dijete u srednju vrtićku skupinu i 8-ero djece u stariju mješovitu vrtićku grupu.
Članak 2.

Prednost pri upisu u Dječji vrtić "Pčelica" Molve imaju djeca, sa stalnim prebivalištem na području Općine Molve, od navršenih 12 mjeseci života do polaska u osnovnu školu. 
Iznimno, ako to dozvoljavaju smještajni kapaciteti u Dječji vrtić "Pčelica" Molve  mogu se upisati  i djeca s područja drugih općina kojima roditelj plaća punu ekonomsku cijenu smještaja ili im troškove smještaja sufinancira općina na području koje imaju prebivalište (odnosno plaćaju razliku između cijene smještaja koju sufinancira općina na području koje imaju prebivalište i pune ekonomske cijene) uz predočenje suglasnosti o sufinanciranju izdane od strane općine u kojoj roditelj djeteta ima prebivalište.  

Popis djece koja će se upisati u Dječji vrtić "Pčelica" u ped. god. 2019./2020. sastavni je dio ove Odluke i nalazi se u njezinom prilogu.
Članak 3.

Utvrđuje se da u Dječjem vrtiću "Pčelica" Molve za ped. god. 2019./2020. ima ukupno 64 upisanih polaznika uključujući  djecu iz članka 1. ove Odluke i djecu upisanu ranijih godina po grupama kako slijedi:

- jaslice 9 djece (još je 4 djece  na listi čekanja kad steknu uvjet za upis (do kraja travnja),
- mlađa mješovita vrtićka skupina 15 djece,

- srednja mješovita vrtićka skupina 19 djece, 
- starija mješovita vrtićka skupina 21 djece.
Članak 4.


Djeca koja nisu ostvarila prednost pri upisu ostaju na čekanju i upisat će se tijekom pedagoške godine kada se ispune uvjeti i mogućnosti za upis.
Članak 5.

Sukladno članku 50. Statuta Dječjeg vrtića "Pčelica" Molve na ovu Odluku zatražit će se suglasnost osnivača - Općinskog vijeća Općine Molve. 
Članak 6.

Ova Odluka objavit će se na oglasnoj ploči Dječjeg vrtića "Pčelica" Molve.
Popis upisane djece i raspored djece po skupinama objavit će se na oglasnoj ploči Dječjeg vrtića „Pčelica“ Molve.

UPRAVNO VIJEĆE DJEČJEG VRTIĆA "PČELICA" MOLVE
KLASA:  601-02/19-01/13
URBROJ: 2137-70-18-28
Molve,17. lipnja 2019.                                                                    
                                                                                                              PREDSJEDNIK:
                                                                                                              Siniša Frančić
